गर्भवती महिलाओं के HIV जांच का दायरा 8 माह में भी नहीं बढ़ा
कवरेजबढ़ानेके लिए होल ब्लड फिंगर प्रिक टेस्ट को एनआरएचएम से जोड़ा गया था। इससे काफी फायदा मिलने की उम्मीद थी। दूसरे प्रदेशों में इसका फायदा दिखना शुरू भी हो गया है, लेकिन बिहार में योजना से संबंधित किट खरीदने की प्रक्रिया काफी धीमी चल रही है। अब तक टेंडर की प्रक्रिया भी पूरी नहीं की गई है, जबकि किट खरीदने के लिए जरूरी फंड केंद्र सरकार की ओर से एनआरएचएम को काफी पहले ही दिया जा चुका है। एनआरएचएम से योजना को जोड़ने की एक और वजह थी कि बीसैक्स की तुलना में यह अच्छी मॉनीटरिंग करेगा और अस्पताल में कार्यरत कर्मी प्रेशर के वजह से अच्छा काम करेंगे, लेकिन अबतक ऐसा नहीं हो पाया।
फंडमिलने के बाद भी खरीदारी नहीं
होलब्लड किट खरीदने के लिए पूरा फंड केंद्र सरकार की ओर से एनआरएचएम को भेज दिया गया है। इसकी खरीदारी का जिम्मा बीएमएसआईसीएल को दिया गया है। इसे 32 रुपए प्रति किट के रेट पर लगभग 15 लाख किट खरीदना है। लेकिन प्रक्रिया काफी धीमी चल रही है। वित्तीय वर्ष के नौ महीने को गुजरने को है और अबतक इसका टेंडर फाइनल नहीं हुआ है। टेंडर होने के बाद यह टेक्निकल बिड में जाएगा। संबंधित अधिकारियों का कहना है कि प्रक्रिया पूरी होने में अभी काफी समय लगेगा।
कोशिश कर रहे हैं कि टेंडर प्रक्रिया जल्द से जल्द पूरी हो
^ टेंडरकी प्रक्रिया अभी चल रही है। कॉर्पोरेशन में काम कुछ समय से प्रभावित है। इससे परेशानी रही है। हम कोशिश कर रहे हैं कि टेंडर प्रक्रिया जल्द से जल्द पूरी हो और किट खरीदने की प्रक्रिया शुरू हो जाए।
डॉ.फुलेश्वर झा, एसपीओ, एमसीएच
चालू वित्तीय वर्ष में योजना को एनआरएचएम से जोड़ा गया था। केंद्र सरकार काफी पहले से विचार कर रही थी कि एक भी बच्चा एचआईवी पॉजीटिव पैदा नहीं हो। इसलिए एक-एक गर्भवती महिला की जांच जरूरी करने की योजना बनाई गई। साल 2008-09 से वित्तीय वर्ष 2014-15 तक होल ब्लड फिंगर प्रिक टेस्ट करने का काम अकेला नाको करता था। इसकी फंडिंग और परीक्षण के लिए जरूरी सामान को उपलब्ध कराने का जिम्मा भी उसी का था। प्रदेश में इसको बिहार स्टेट एड्स कंट्रोल सोसायटी(बीसैक्स) क्रियांवित करती थी। नए वित्तीय वर्ष में बीसैक्स को एनआरएचएम के साथ काम को आगे बढ़ाना था। बीसैक्स पहले की तरह आईसीटीसी सेंटरों के जरिए अपना काम कर रहा है, लेकिन एनआरएचएम से कोई सहयोग अबतक इसे नहीं मिला। नतीजा लाखों गर्भवती महिलाएं अब भी एचआईवी टेस्ट से वंचित हैं, जिससे खामियाजा उनके होने वाले बच्चों को उठाना पड़ सकता है।
बीसैक्स कर चुका है पूरी तैयारी
पिछले साल तक बिहार में 32 लाख महिलाएं गर्भवती होती थीं। इस वर्ष यह आंकड़ा घट कर 29 लाख हो गया है। बीसैक्स के पास संसाधनों की कमी है। इसका दायर इतना नहीं कि यह सभी गर्भवती महिलाओं की जांच कर सके। इस वजह से यह केवल दस लाख गर्भवती महिलाओं की ही जांच कर पाता था। बाकी की महिलाएं बिना जांच के ही रह जाती थी। योजना के नए सीरे से बनने के बाद बीसैक्स ने एएनएम और सरकारी अस्पतालों में कार्यरत लैब टेक्नीशियनों को होल ब्लड टेस्ट करने की ट्रेनिंग दे दी गई, लेकिन अबतक इनकी सेवा नहीं ली जा सकी है। बीसैक्स की योजना ऐसी ट्रेनिंग अब बड़े-बड़े प्राइवेट अस्पतालों में पीपीपी मोड पर आईसीटीसी खोलने की है, जिससे उच्च वर्ग के लोगों को भी फायदा मिले।
इस वित्तीय वर्ष में बदला गया स्वरूप, कवरेज बढ़ाने के लिए एनआरएचएम से जोड़ा
केन्द्र सरकार काफी पहले जारी कर चुकी है फंड, फिर भी अब तक टेंडर की प्रक्रिया नहीं बढ़ पाई है आगे
लापरवाही
hin_Deva hin_Deva hin_Deva hin_Deva hin_Deva hin_Deva mai_Deva hin_Deva hin_Deva hin_Deva hin_Deva hin_Deva hin_Deva